রাফসানঃ আগেই বলে নিচ্ছি আমার কোন ডিএসএলআর নাই। একটা ছোট্ট ডিজিটাল বা কমপ্যাক্ট এসএলআর আছে । ক্যামেরা কেনার পিছনের গল্পটা সত্যিই অদ্ভুত। জামালপুর গিয়েছিলাম হলের বড় ভাইয়ের বিয়ে খেতে। তখন পর্যন্ত ক্যামেরা কখনো হাতে নেয়া হয় নি। তো কি মনে করে, বন্ধু সজীবের একটা ডিজিটাল ক্যামেরা ছিলো, বললাম দোস্ত ক্যামেরাটা দে, বিয়ে খাইতে যাবো। তখনও জানি নি কিভাবে ছবি তুলতে হয়, শিখে নিলাম কিভাবে কোথায় ক্লিক করলে ছবি উঠে। তো বিয়েতে গিয়ে বিয়ের অনুষ্ঠানের পাশাপাশি আশেক মাহমুদ কলেজের কয়েকটা ছবি তুলেছিলাম। সেই ছবির ২ টা ছবি ফেসবুকে আপলোড করলাম। কয়েকজন কমেন্ট করেছিলেন, বাহ ছবি তো সুন্দর।একটু ভালো লাগলো বিষয়টা।তারপরও ওভাবে ছবি তোলার আগ্রহ হয় নি ।